Το **Διεθνές Τάγμα Ελευθερίας** (, ), κοινώς συντομογραφημένο ως *IFB* ή *EÖT*, αποτελεί μια ένοπλη ομάδα ακροαριστερών μαχητών από όλο τον κόσμο που πολεμούν στο πλευρό των «Λαϊκών Μονάδων Προστασίας» στο Συριακό Εμφύλιο Πόλεμο υποστηρίζοντας την *«Επανάσταση της Ροζάβα (Rojava)»* ενάντια στο Ισλαμικό Κράτος του Ιράκ και του Λεβάντε.

Ο σχηματισμός της Διεθνούς Ταξιαρχίας Ελευθερίας ανακοινώθηκε στις 10 Ιουνίου 2015 στην πόλη Ras al-Ayn (σύνορα Συρίας με Τουρκία). 
Πηγή έμπνευσης για την ίδρυση της ομάδας ήταν οι Διεθνείς Ταξιαρχίες του ισπανικού Εμφυλίου Πολέμου. Οι πολιτικές ιδεολογίες των εθελοντών μαχητών είναι Μαρξιστικές - Λενινιστικές, Μαοϊκές και Αναρχικές.

Ομάδες
------

Το Διεθνές Τάγμα Ελευθερίας αποτελείται από μαχητές από αριστερές ένοπλες ομάδες (καθώς και άτομα που δεν αποτελούν μέρος άλλων ομάδων) οι περισσότεροι από τους οποίους είχαν αγωνιστεί μαζί με το YPG πριν από τη δημιουργία της Διεθνούς Ελευθεριακής Ταξιαρχίας. Οι ομάδες αυτές περιλαμβάνουν:

### Μαρξιστικό-Λενινιστικό Κομμουνιστικό Κόμμα

«Μαρξιστικό–Λενινιστικό Κομμουνιστικό Κόμμα» **(MLKP)** (τουρκικά: *Marksist-Leninist Komünist Partisi* είναι ένα εναλλακτικό κομμουνιστικό κόμμα από την Τουρκία. Οι μαχητές του MLKP είχαν φτάσει στη Συρία για να πολεμήσουν με το YPG από το 2012. Μαχητές του MLKP έχουν επίσης ενταχθεί στο κουρδικό εργατικό Κόμμα που μάχεται στο Βόρειο Ιράκ, για την υπεράσπιση της μειονότητας των Γεζιντί στην Sinjar. Τον Απρίλιο του 2015, ανακοινώθηκε ότι το MLKP ίδρυσε μόνιμο στρατιωτικό κέντρο εκπαίδευσης στις περιοχές που ελέγχει το ΡΚΚ στο Ιρακινό Κουρδιστάν. Τον Μάρτιο του 2015 μια 19χρονή γυναίκα γερμανικής καταγωγής, η Ivana Hoffmann, σκοτώθηκε, στη μάχη κατά τουISIL κατά τη διάρκεια της μάχης του Tell Tamer , καθιστώντας την το τρίτο θύμα δυτικού μαχητή, καθώς και τη πρώτη δυτική γυναίκα που πεθαίνει, ενώ αγωνιζόταν μαζί με το YPG. Η γυναικεία οργάνωση του MLKP, Komünist Kadın Örgütü, έχει επίσης εμπλακεί σε μάχες. Το MLKP συμμετείχε καθοριστικά στη δημιουργία του Διεθνούς Ελευθεριακού Τάγματος.

### TKP/ML TIKKO

Ο «Απελευθερωτικός Στρατός των Εργατών και Χωρικών της Τουρκίας» **(TIKKO)** (τουρκικά: *Türkiye İşci ve Köylü Kurtuluş Ordusu*  είναι η ένοπλη πτέρυγα του Κομμουνιστικού Κόμματος της Τουρκίας/Μαρξιστικό–Λενινιστικό (τουρκικά: *Türkiye Komünist Partisi/Marksist-Leninist* **(TKP/ML)** , μια οργάνωση Μαοϊστών ανταρτών στην Τουρκία. Στις 25 Μαρτίου του 2016, η έδρα του TKP/ML TIKKO στην Serêkaniyê έγινε στόχος από μια μοτοσικλέτα-βόμβα προκαλώντας ελαφρά τραύματα σε δύο μέλη και ζημιές στο κτίριο, δύο ύποπτοι δε συνελήφθησαν από την Asayiş.*(=κουρδική αστυνομία της περιοχής*

### Οι Ενωμένες Ελευθεριακές Δυνάμεις

Οι «Ενωμένες Ελευθεριακές Δυνάμεις» **(BOG)** ,(τουρκικά: *Birleşik Özgürlük Güçleri* εμπνευσμένες από τις Διεθνείς Ταξιαρχίες του Ισπανικού Εμφυλίου Πολέμου, ιδρύθηκαν τον Δεκέμβριο του 2014 στην πόλη της Kobanê ως οργάνωση των ξένων αριστερών αγωνιστών με επαναστατικές σοσιαλιστικές και αναρχικές πεποιθήσεις. Ωστόσο ομάδες όπως η κυρίαρχη MLKP δεν εντάχθηκαν, αλλά τελικά η BOG και οι άλλες ομάδες συμμετείχαν στη διαμόρφωση του Διεθνούς Ελευθεριακού Τάγματος. Το BOG έχει επίσης ένα θηλυκό πυρήνα με το όνομα «Γυναικείες Δυνάμεις για την Ελευθερία» (*Kadın Özgürlük Gücü* στα τουρκικά).

Η BOG θεωρείται η μεγαλύτερη ομάδα στο πλαίσιο της Διεθνούς Τάγματος.

Οι υπο-ομάδες που περιλαμβάνονται στην BOG είναι: 

| Κόμμα/Οργάνωση | Ιδεολογία | Σημειώσεις |
| --- | --- | --- |
|  Επαναστατικό Κομμουνιστικό Κόμμα | Μαρξισμός-Λενινισμός | Το κόμμα είναι μέλος ενός Λαϊκού Επαναστατικού Κινήματος στην Τουρκία που περιλαμβάνει άλλες 9 ομάδες μαζί με το PKK. |
|  MLSPB-DC | Μαρξισμός-Λενινισμός | Δημιουργήθηκε από τον Devrimci Karargâh και το MLSPB-DC. Είναι επίσης μέλος του Λαϊκού Επαναστατικού Κινήματος. |
|  Sosyal İsyan | Πράσινος αναρχισμός | Δημιουργήθηκε το 2013 και τα μέλη της έχουν επιρροές από ανθρώπους όπως οι Αλφρέντο Μπονάνο, Νέστορ Μαχνό, και Πιερ-Ζοζέφ Προυντόν. |
|  Women's Freedom Forces | Μαρξισμός Φεμινισμός | Δημιουργήθηκε το 2015 σαν αυτόνομη γυναικεία ομάδα του YPG |
| Proleteryanın Devrimci Kurtuluş Örgütü | Μαρξισμός -Λενινισμός | Δημιουργήθηκε το 2016 |
| Türkiye Devrim Partisi | Μαρξισμός -Λενινισμός | Δημιουργήθηκε το 1992 σαν μυστική οργάνωση του Κομμουνιστικού Κόμματος της Τουρκίας |

### Κομμουνιστική ανασυγκρότηση

Η «Κομμουνιστική Ανασυγκρότηση» **(RC)** (ισπανικά: *Reconstrucción Comunista*‎) είναι μια Μαρξιστική-Λενινιστική ομάδα από την Ισπανία. Η ομάδα χρησιμοποιεί μια παραλλαγή της Σημαίας της Δεύτερης Ισπανικής Δημοκρατίας. Η RC έχει ισχυρούς δεσμούς με το MLKP και τα μέλη της αγωνίζονται ως μέρος του MLKP, ακόμη και σε μάχες στο Sinjar. 
Δύο μέλη της ομάδας συνελήφθησαν από την αστυνομία μετά την επιστροφή τους στην Ισπανία και κατηγορήθηκαν *για συμμετοχή σε μια ένοπλη σύγκρουση έξω από την Ισπανία χωρίς άδεια από το κράτος, καθώς επίσης ότι και έβαλαν το εθνικό συμφέρον σε κίνδυνο με την ένταξη σε ομάδες που μάχονται εναντίον του ISIL που θεωρούνται τρομοκρατικές οργανώσεις από διεθνείς οργανισμούς.* Τον Ιανουάριο του 2016, οκτώ Ισπανοί πολίτες και ένας Τούρκος πολίτης συνελήφθησαν στην Ισπανία. Το ισπανικό Υπουργείο Εσωτερικών δήλωσε ότι :«Η κράτηση ατόμων που παρέχουν τις απαραίτητες υποδομές σε ανθρώπους να ταξιδέψουν στο εξωτερικό και, να ενσωματωθούν στις τάξεις του YPG ή σε μιας από τις ένοπλες πτέρυγες της οργάνωσης επιβάλλεται και ότι η πλειοψηφία των συλληφθέντων ανήκουν στην ομάδα «Κομμουνιστική Ανασυγκρότηση».

### Κομμουνιστικό Εργατικό κόμμα Τουρκίας/Λενινιστικό

Το «Κομμουνιστικό Εργατικό Κόμμα της Τουρκίας/Λενινιστικό» **(TKEP/L)** (τουρκικά: *Türkiye Komünist Emek Partisi/Leninist* είναι ένα παράνομο Μαρξιστικό-Λενινιστικό κόμμα στην Τουρκία. Η ομάδα έχει δημιουργήσει τη δική της έδρα στη Ροχάβα.

### Επαναστατικό Αρχηγείο

Η οργάνωση «Επαναστατικό Αρχηγείο» **(DK)** (τουρκικά: *Devrimci Karargâh*  είναι μια Μαρξιστική–Λενινιστική ομάδα από την Τουρκία. Μια στρατιωτική μονάδα, η «Alper Çakas», -από το όνομα ενός μαχητή που σκοτώθηκε, ενώ αγωνίζονταν στη Ροχάβα- δημιουργήθηκε από την ένωση του DK και του MLSPB-DC (μέρος των Ηνωμένων Δυνάμεων Ελευθερίας)

### Επαναστατική Ένωση για τη Διεθνιστική Αλληλεγγύη

Η «Επαναστατική Ένωση για τη Διεθνιστική Αλληλεγγύη» **(ΕΣΔΑ)** είναι μια αναρχική κομμουνιστική ομάδα από την Ελλάδα.

### Ταξιαρχία Μπομπ Κρόου

Σημαία της ταξιαρχίας Μπομπ Κρόου.
Η «Ταξιαρχία Μπομπ Κρόου» **(BCB)** είναι μια ομάδα αγωνιστών από το Ηνωμένο Βασίλειο και την Ιρλανδία που πήρε το όνομα της από τον Μπομπ Κρόου, Άγγλος κομμουνιστής/σοσιαλιστής συνδικαλιστής που πέθανε από καρδιακή προσβολή, τον Μάρτιο του 2014.   

Η ομάδα εξέφρασε την αλληλεγγύη της στην εντυπωσιακή απεργία των εργατών σιδηροδρόμων στο Ηνωμένο Βασίλειο. Ο Steve Χέντλεϊ, ανώτερος βοηθός του γενικού γραμματέα του RMT, είπε: *Ο Μπομπ θα ένιωθε τιμή αν μάθανε ότι νέοι άνθρωποι από τη Βρετανία θα πολεμήσουμε τις δυνάμεις του κακού στο όνομά του, μιας και ήταν μεγάλος θαυμαστής των Διεθνών Ταξιαρχιών που πολέμησαν στην Ισπανία."*
Η ομάδα επέκρινε τον υποψήφιο για την ηγεσία του Εργατικού Κόμματος Όουεν Σμιθ, που πρότεινε διαπραγματεύσεις με το ISIL.   

Μετά την εισβολή της Τουρκίας και των συμμαχικών της ομάδων σε τμήματα της βόρειας Συρίας και την σύγκρουση τους με τις Συριακές Δημοκρατικές Δυνάμεις, οι Τούρκοι αξιωματούχοι δήλωσαν *ότι θα αντιμετωπίσουν Βρετανούς και άλλους ξένους εθελοντές που πολέμησαν στο πλευρό του YPG ως τρομοκράτες.* Στις 2 Σεπτεμβρίου, η Ταξιαρχία μεταφέρθηκε από την Αρ-Ράκκα στο Μάνμπιτζ και δήλωσε: *Όταν ήρθαμε και είπαμε πως θα υπερασπιστούμε την επανάσταση εννοούσαμε από όλους τους εχθρούς, μεγάλους ή μικρούς*.

### Ταξιαρχία Henri Krasucki

Η σημαία της Ταξιαρχίας.
Η «Ταξιαρχία Henri Krasucki» **(BHK)** (Brigade Henri Krasucki) είναι μια μαοϊκή ομάδα μαχητών από τη Γαλλία. Εμπνευσμένοι από τους αγγλόφωνους ομολόγους της «Ταξιαρχίας Μπομπ Κρόου» ονόμασαν τους εαυτούς τους, από τον Γάλλο συνδικαλιστή Henri Krasucki.   

Η ομάδα εξέφρασε την αλληλεγγύη της με το CGT και τους συνδικαλιστές της Air France που παραπέμφθηκαν σε δίκη για ένα περιστατικό διαμάχης με την εργοδοσία στις 5 Οκτωβρίου 2015.

### Διεθνείς Επαναστατικές Λαϊκές Δυνάμεις Ανταρτών

Οι «Διεθνείς Επαναστατικές Λαϊκές Δυνάμεις Ανταρτών» **(IRPGF)** είναι μια μαχητική, οπλισμένη, αυτο-οργανωμένη και οριζόντια συλλογική ομάδα αναρχικών μαχητών από όλο τον κόσμο. Ο σχηματισμός του IRPGF ανακοινώθηκε στις 31 Μαρτίου 2017, σε ένα βίντεο και το κείμενο διαδόθηκε σε διάφορες επαναστατικές ιστοσελίδες και οργανισμούς μέσων μαζικής ενημέρωσης. Σύμφωνα με τη δήλωση της ομάδας, στόχος της είναι να υπερασπιστεί την κοινωνική επανάσταση στη Ροζάβα, καθώς και η διάδοση του αναρχισμού.

Δείτε επίσης
------------

* Διεθνείς Ταξιαρχίες
* Λίστα με τις ένοπλες ομάδες στο Συριακό Εμφύλιο Πόλεμο

Αναφορές
--------

1. ↑  «Rojava'da ilk Enternasyonalist Özgürlük Taburu kuruldu». *YPG News* (στα Τουρκικά). 10 Ιουνίου 2015. Ανακτήθηκε στις 22 Ιουνίου 2015.
2. ↑  «International Freedom Battalion: women of the world, defend the Rojava revolution–a report from JINHA». *signalfire*. 16 Ιουνίου 2015. Αρχειοθετήθηκε από το πρωτότυπο στις 3 Οκτωβρίου 2018. Ανακτήθηκε στις 22 Ιουνίου 2015.
3. ↑  «The First Internationalist Freedom Battalion Established in Rojava». *Isyandan*. 12 Ιουνίου 2015. Αρχειοθετήθηκε από το πρωτότυπο στις 23 Ιουνίου 2015. Ανακτήθηκε στις 22 Ιουνίου 2015.
4. ↑  «New Leftist 'Freedom Brigade' to Join Kurdish Forces in Rojava». *TeleSUR*. 13 Ιουνίου 2015. Ανακτήθηκε στις 22 Ιουνίου 2015.
5. ↑  «MLKP fighters also in Sinjar». *Kurdish info*. 23 Αυγούστου 2014. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 1 Οκτωβρίου 2015.
6. ↑  «MLKP komutanı Can: 'Gerilla tarzı yaşam bizim geleceğimizdir'». *Etkin Haber Ajansı* (στα Τουρκικά). 27 Απριλίου 2015. Αρχειοθετήθηκε από το πρωτότυπο στις 10 Ιουλίου 2017. Ανακτήθηκε στις 1 Οκτωβρίου 2015.
7. ↑  «German woman fighting ISIL killed in Syria». *Al Jazeera*. 9 Μαρτίου 2015. Ανακτήθηκε στις 1 Οκτωβρίου 2015.
8. ↑  «Funeral for German woman Ivana Hoffmann killed fighting IS». *BBC News Online*. 15 Μαρτίου 2015. Ανακτήθηκε στις 7 Σεπτεμβρίου 2016.
9. ↑  «MLKP Rojava/KKÖ: Halkımızın acıları acımızdır». *Etkin Haber Ajansı* (στα Τουρκικά). 1 Ιουνίου 2015. Αρχειοθετήθηκε από το πρωτότυπο στις 9 Οκτωβρίου 2017. Ανακτήθηκε στις 1 Οκτωβρίου 2015.
10. ↑  «Islamic State bomb attack against Serêkaniyê HQ of TKP/ML-TIKKO». *Signalfire*. 28 Μαρτίου 2016. Αρχειοθετήθηκε από το πρωτότυπο στις 29 Αυγούστου 2019. Ανακτήθηκε στις 28 Μαρτίου 2016.
11. ↑  «TKP-ML TİKKO'ya yönelik bombalı saldırı». *Hawar Haber Ajansı* (στα Τουρκικά). 26 Μαρτίου 2016. Αρχειοθετήθηκε από το πρωτότυπο στις 14 Σεπτεμβρίου 2016. Ανακτήθηκε στις 7 Σεπτεμβρίου 2016.
12. 1 2 3 4 5 6 7 8 9  [[#CITEREF|]].
13. ↑  «Enternasyonal cepheye çağrı». *Özgür Gündem* (στα Τουρκικά). 8 Δεκεμβρίου 2014. Αρχειοθετήθηκε από το πρωτότυπο στις 19 Οκτωβρίου 2017. Ανακτήθηκε στις 1 Οκτωβρίου 2015.
14. ↑  «Kadın Özgürlük Gücü kuruldu». *Hawar Haber Ajansı* (στα Τουρκικά). 14 Αυγούστου 2015. Αρχειοθετήθηκε από το πρωτότυπο στις 2 Μαΐου 2017. Ανακτήθηκε στις 15 Οκτωβρίου 2015.
15. ↑  «Alper Çakas Enternasyonalist Özgürlük Taburu kuruldu» (στα Τουρκικά). Hawar News Agency. 29 Οκτωβρίου 2015. Αρχειοθετήθηκε από το πρωτότυπο στις 14 Ιουνίου 2016. Ανακτήθηκε στις 25 Μαΐου 2016.
16. ↑  Anarquistas en Rojava  Αρχειοθετήθηκε 2018-06-12 στο Wayback Machine. Consultado el 22 de julio de 2016
17. ↑  Anarquistas ecologistas en Rojava (texto en turco)  Αρχειοθετήθηκε 2017-08-14 στο Wayback Machine. Consultado el 22 de julio de 2016
18. ↑  Rodríguez, Jorge A. (7 Ιουλίου 2015). «Two Spaniards arrested on return from fighting ISIS in Syria». *El País*. Αρχειοθετήθηκε από το πρωτότυπο στις 25 Ιανουαρίου 2016. Ανακτήθηκε στις 1 Οκτωβρίου 2015.
19. ↑  «Spanish police arrest 9 for suspected PKK links». *Rudaw*. 27 Ιανουαρίου 2016. Ανακτήθηκε στις 30 Ιανουαρίου 2016.
20. ↑  «Police Arrest Eight Spaniards And One Turk For Recruiting Fighters For PKK-KCK». *The Spain Report*. 27 Ιανουαρίου 2016. Αρχειοθετήθηκε από το πρωτότυπο στις 9 Οκτωβρίου 2017. Ανακτήθηκε στις 30 Ιανουαρίου 2016.
21. ↑  «TKEP-L Rojava'da merkez açtı». *Hawar Haber Ajansı* (στα Τουρκικά). 22 Ιανουαρίου 2016. Αρχειοθετήθηκε από το πρωτότυπο στις 9 Οκτωβρίου 2017. Ανακτήθηκε στις 7 Απριλίου 2016.
22. ↑  «Alper Çakas Enternasyonalist Özgürlük Taburu kuruldu». *Hawar Haber Ajansı* (στα Τουρκικά). 29 Οκτωβρίου 2015. Αρχειοθετήθηκε από το πρωτότυπο στις 14 Ιουνίου 2016. Ανακτήθηκε στις 25 Μαΐου 2016.
23. ↑  «The International Freedom Battalion of Rojava and participation from greece». *athens.indymedia.org*. Independent Media Center. 7 Ιουλίου 2015. Ανακτήθηκε στις 7 Σεπτεμβρίου 2016.
24. ↑  MacDonald, Alex (16 Αυγούστου 2016). «Bob Crow brigade '30 miles' from IS-stronghold of Raqqa in Syria». *Middle East Eye*. Ανακτήθηκε στις 25 Αυγούστου 2016.
25. ↑  MacDonald, Alex (10 Αυγούστου 2016). «'Bob Crow Brigade' in Syria solidarity with striking London Tube workers». *Middle East Eye*. Ανακτήθηκε στις 10 Αυγούστου 2016.
26. ↑  Verkaik, Robert (10 Αυγούστου 2016). «British in Syria rename themselves Bob Crow Brigade and break off from fighting ISIS». *Mail Online*. Associated Newspapers Ltd. Ανακτήθηκε στις 10 Αυγούστου 2016.
27. ↑  Pullman, Beth (16 August 2016). «Rojava International Brigaders Honour The Legendary Bob Crow». *Morning Star* (People's Press Printing Society). Αρχειοθετήθηκε από το πρωτότυπο στις 2016-08-28.. Ανακτήθηκε στις 27 August 2016.
28. ↑  Verkaik, Robert (26 Αυγούστου 2016). «'Bob Crow Brigade' attack Labour's Owen Smith over ISIS talks comment». *Mail Online*. Associated Newspapers Ltd. Ανακτήθηκε στις 27 Αυγούστου 2016.
29. ↑  Sharma, Suraj· MacDonald, Alex (1 Σεπτεμβρίου 2016). «British volunteers in Syrian Kurd forces are 'terrorists', Turkey says». *Middle East Eye*. Ανακτήθηκε στις 7 Σεπτεμβρίου 2016.
30. ↑  Ensor, Josie (1 Σεπτεμβρίου 2016). «Turkey warns: we will treat Britons fighting with Kurds as terrorists». *The Telegraph*. Ανακτήθηκε στις 2 Σεπτεμβρίου 2016.
31. ↑  Baker, Graeme (2 Σεπτεμβρίου 2016). «British YPG fighters 'head to Manbij to face Turkish forces'». *Middle East Eye*. Ανακτήθηκε στις 2 Σεπτεμβρίου 2016.
32. ↑  Sekkai, Kahina (28 Σεπτεμβρίου 2016). «Syrie : le soutien de la brigade Henri Krasucki aux salariés d'Air France». *Paris Match* (στα Γαλλικά). Lagardère Digital France. Ανακτήθηκε στις 28 Σεπτεμβρίου 2016.